Rolands Aļukonis
Rolands Aļukonis (lietuviešu: Rolandas Aliukonis, dzimis 1981. gada 21. maijā) ir lietuviešu hokejists, aizsargs. Visu savu profesionālā spēlētāja karjeru (sākot ar 1997. gadu) viņš aizvadījis Lietuvas spēcīgākajā klubā SC Energija, kurā spēlē arī pašlaik. Vienīgi 2005.—06. gada sezonu viņš aizvadīja Latvijas klubā HK Liepājas Metalurgs. 2006.—07. gada sezonā bija Latvijas hokeja līgas rezultatīvākais aizsargs. Lietuvas izlases sastāvā piedalījies 16 Pasaules čempionātos.